ddrg/super_eurlex huggingface dataset:
Komission asetus (ETY) N:o 3642/88, annettu 23 päivänä marraskuuta 1988, siemenalan yhteisestä markkinajärjestelystä annetun neuvoston asetuksen (ETY) N:o 2358/71 soveltamisessa tarvittavien tietojen toimittamisesta annetun asetuksen (ETY) N:o 3083/73 muuttamisesta



Virallinen lehti nro L 317 , 24/11/1988 s. 0018 - 0018

Suomenk. erityispainos Alue 3 Nide 27 s. 0224

Ruotsink. erityispainos Alue 3 Nide 27 s. 0224



KOMISSION ASETUS (ETY) N:o 3642/88, annettu 23 päivänä marraskuuta 1988, siemenalan yhteisestä markkinajärjestelystä annetun neuvoston asetuksen (ETY) N:o 2358/71 soveltamisessa tarvittavien tietojen toimittamisesta annetun asetuksen (ETY) N:o 3083/73 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon siemenalan yhteisestä markkinajärjestelystä 26 päivänä lokakuuta 1971 annetun neuvoston asetuksen (ETY) N:o 2358/71(1), sellaisena kuin se on viimeksi muutettuna asetuksella (ETY) N:o 3997/87(2), ja erityisesti sen 9 artiklan, sekä katsoo, että komission asetuksessa (ETY) N:o 3083/73(3), sellaisena kuin se on viimeksi muutettuna asetuksella (ETY) N:o 2811/86(4), täsmennetään tiedot, jotka jäsenvaltioiden on toimitettava komissiolle sekä näiden tietojen toimittamisen päättymispäivät; hybridimaissin osalta säädetään tuontitodistusten antamiseen liittyvien tietojen toimittamisesta kuukausittain; tämän kausittaisuuden vuoksi ei ole mahdollista tietää ajoissa tuonnin ennakoitavaa määrää ja toteuttaa toimenpiteitä, joita markkinoiden kehitys voisi tarvita; olisi muutettava tietojen toimittamispäivämääriä, ja tässä asetuksessa säädetyt toimenpiteet ovat siementen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 3083/73 liite seuraavasti: 1) Korvataan numerossa 10 esitetyt tiedot seuraavasti: ">TAULUKON PAIKKA> " 2) Korvataan 9 alaviitteessä ensimmäinen johdantokappale ja ensimmäinen luetelmakohta seuraavasti: "Seuraavat tiedot on toimitettava jäljempänä esitetyn kaavion mukaan: - tuontitodistuksen antaminen hybridimaissille 100 kilogrammaa kohden, - tuontitodistuksen antaminen hybrididurralle..... kuun aikana 100 kilogrammaa kohden." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä marraskuuta 1988. Komission puolesta Frans ANDRIESSEN Varapuheenjohtaja (1) EYVL N:o L 246, 5.11.1971, s. 1 (2) EYVL N:o L 377, 31.12.1987, s. 37 (3) EYVL N:o L 314, 15.11.1973, s. 20 (4) EYVL N:o L 260, 12.9.1986, s. 8
KOMISSION ASETUS (ETY) N:o 3780/88, annettu 2 päivänä joulukuuta 1988, öljysiementen tukijärjestelmän soveltamista koskevista yksityiskohtaisista säännöistä annetun asetuksen (ETY) N:o 2681/83 muuttamisesta



Virallinen lehti nro L 332 , 03/12/1988 s. 0019 - 0019

Suomenk. erityispainos Alue 3 Nide 27 s. 0260

Ruotsink. erityispainos Alue 3 Nide 27 s. 0260



KOMISSION ASETUS (ETY) N:o 3780/88, annettu 2 päivänä joulukuuta 1988, öljysiementen tukijärjestelmän soveltamista koskevista yksityiskohtaisista säännöistä annetun asetuksen (ETY) N:o 2681/83 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 2210/88(2), ja erityisesti sen 27 artiklan 5 kohdan, sekä katsoo, että öljysiementen tuesta 14 päivänä kesäkuuta 1983 annetun asetuksen (ETY) N:o 1594/83(3), sellaisena kuin se on viimeksi muutettuna asetuksella (ETY) N:o 2215/88(4), 1 artiklan 1 kohdan b alakohdan mukaan asetuksen N:o 136/66/ETY 27 artiklassa tarkoitettu tuki myönnetään myös rapsin-, rypsin- ja auringonkukansiemenille, jotka on jalostettu yhteisössä eläinten rehuihin lisäämistä varten; sen vuoksi olisi mukautettava komission asetus (ETY) N:o 2681/83(5), sellaisena kuin se on viimeksi muutettuna asetuksella (ETY) N:o 3378/88(6), ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2681/83 seuraavasti: 1 Korvataan 2 artiklan 2 kohdan b alakohta seuraavasti: "b) öljysiementen lisäämistä eläinten rehuihin;" 2 Korvataan 2 artiklan 3 kohdassa ilmaisu "rapsin- ja rypsinsiementen" ilmaisulla "öljysiementen". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä elokuuta 1988. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 2 päivänä joulukuuta 1988. Komission puolesta Frans ANDRIESSEN Varapuheenjohtaja (1) EYVL N:o 172, 30.9.1966, s. 3025/66 (2) EYVL N:o L 197, 26.7.1988, s. 1 (3) EYVL N:o L 163, 22.6.1983, s. 44 (4) EYVL N:o L 197, 26.7.1988, s. 9 (5) EYVL N:o L 266, 22.9.1983, s. 1 (6) EYVL N:o L 296, 29.10.1988, s. 71
KOMISSION ASETUS (ETY) N:o 3975/88, annettu 20 päivänä joulukuuta 1988, kolmansista maista tuotavan humalan mukana seuraavien todistusten ja yhteisön todistusten vastaa-vuudesta annetun asetuksen (ETY) N:o 3077/78 muuttamisesta



Virallinen lehti nro L 351 , 21/12/1988 s. 0023 - 0023

Suomenk. erityispainos Alue 3 Nide 28 s. 0018

Ruotsink. erityispainos Alue 3 Nide 28 s. 0018



KOMISSION ASETUS (ETY) N:o 3975/88, annettu 20 päivänä joulukuuta 1988, kolmansista maista tuotavan humalan mukana seuraavien todistusten ja yhteisön todistusten vastaavuudesta annetun asetuksen (ETY) N:o 3077/78 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon humala-alan yhteisestä markkinajärjestelystä 26 päivänä heinäkuuta 1971 annetun neuvoston asetuksen (ETY) N:o 1696/71(1), sellaisena kuin se on viimeksi muutettuna asetuksella (ETY) N:o 3998/87(2), ja erityisesti sen 5 artiklan 2 kohdan, komission asetuksessa (ETY) N:o 3077/78(3), sellaisena kuin se on viimeksi muutettuna asetuksella (ETY) N:o 1835/87(4), hyväksytään tietyistä kolmansista maista tuotavan humalan mukana seuraavien todistusten ja yhteisön todistusten vastaavuus ja annetaan luettelo laitoksista, joilla on valtuudet myöntää näitä vastaavuustodistuksia; tämän jälkeen Neuvostoliitto on ryhtynyt noudattamaan humalan ja humalatuotteiden kaupan pitämisen vaatimuksia ja on valtuuttanut uuden laitoksen myöntämään vastaavuustodistuksia; tämän vuoksi olisi hyväksyttävä nämä todistukset yhteisön todistuksia vastaaviksi ja luovutettava todistuksiin liittyvät tuotteet vapaaseen liikkeeseen; tässä tarkoituksessa on tarpeen täydentää asetuksen (ETY) N:o 3077/78 liitettä, ja tässä asetuksessa säädetyt toimenpiteet ovat humalan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 3077/78 liitteeseen alkuperämaan "Neuvostoliitto" kohdalle maininnat seuraavasti: ">TAULUKON PAIKKA> " 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä joulukuuta 1988. Komission puolesta Frans ANDRIESSEN Varapuheenjohtaja (1) EYVL N:o L 175, 4.8.1971, s. 1 (2) EYVL N:o L 377, 31.12.1987, s. 40 (3) EYVL N:o L 367, 28.12.1978, s. 28 (4) EYVL N:o L 174, 1.7.1987, s. 14
Komission asetus (ETY) N:o 3939/88, annettu 16 päivänä joulukuuta 1988, neuvoston asetuksen (ETY) N:o 3878/87 liitteessä B määrättyjen tiettyjen riisilajikkeiden luettelon muuttamista koskevista säännöistä annetun komission asetuksen (ETY) N:o 2580/88 muuttamisesta



Virallinen lehti nro L 348 , 17/12/1988 s. 0033 - 0033

Suomenk. erityispainos Alue 3 Nide 28 s. 0017

Ruotsink. erityispainos Alue 3 Nide 28 s. 0017



KOMISSION ASETUS (ETY) N:o 3939/88, annettu 16 päivänä joulukuuta 1988, neuvoston asetuksen (ETY) N:o 3878/87 liitteessä B määrättyjen tiettyjen riisilajikkeiden luettelon muuttamista koskevista säännöistä annetun komission asetuksen (ETY) N:o 2580/88 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tiettyjen riisilajikkeiden tuotantotuesta 18 päivänä joulukuuta 1987 annetun neuvoston asetuksen (ETY) N:o 3878/87(1), sellaisena kuin se on muutettuna asetuksella (ETY) N:o 1424/88(2), ja erityisesti sen 2 artiklan 3 kohdan, sekä katsoo, että komission asetuksen (ETY) N:o 2580/88(3) 2 artiklan 1 kohdassa vahvistetaan asetuksen (ETY) N:o 3878/87 liitteeseen B kelpaavien riisilajikkeiden lisäämistä koskevien jäsenvaltioiden hakemusten jättämiselle päivämäärä 31 päivänä heinäkuuta, kansalliseen luetteloon merkitseminen on välttämätön edellytys näiden hakemusten esittämiselle; koska tätä edellytystä ei voida täyttää kyseisenä, korjuuta edeltävänä päivämääränä, kyseistä päivämäärää olisi siirrettävä 20 päivään joulukuuta, ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2580/88 2 artiklan 1 kohdassa päivämäärä "heinäkuun 31 päivänä" päivämäärällä "joulukuun 20 päivänä". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä joulukuuta 1988. Komission puolesta Frans ANDRIESSEN Varapuheenjohtaja (1) EYVL N:o L 365, 24.12.1987, s. 3 (2) EYVL N:o L 131, 27.5.1988, s. 2 (3) EYVL N:o L 230, 19.8.1988, s. 8
Neuvoston asetus (ETY) N:o 1115/89, annettu 27 päivänä huhtikuuta 1989, eläinten ruokintaan tarkoitetulle rasvattomalle maidolle ja rasvattomalle maitojauheelle myönnettävää tukea koskevista yleisistä säännöistä annetun asetuksen (ETY) N:o 986/68 muuttamisesta



Virallinen lehti nro L 118 , 29/04/1989 s. 0007 - 0007

Suomenk. erityispainos Alue 3 Nide 29 s. 0020

Ruotsink. erityispainos Alue 3 Nide 29 s. 0020



NEUVOSTON ASETUS (ETY) N:o 1115/89, annettu 27 päivänä huhtikuuta 1989, eläinten ruokintaan tarkoitetulle rasvattomalle maidolle ja rasvattomalle maitojauheelle myönnettävää tukea koskevista yleisistä säännöistä annetun asetuksen (ETY) N:o 986/68 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 763/89(2), ja erityisesti sen 10 artiklan 2 kohdan, ottaa huomioon komission ehdotuksen(3), sekä katsoo, että asetuksen (ETY) N:o 986/68(4), sellaisena kuin se on viimeksi muutettuna asetuksella (ETY) N:o 548/87(5), 2 a artiklan 3 kohdassa määritetään, missä rajoissa rasvattomalle maitojauheelle myönnettävä tuki voidaan vahvistaa; ottaen huomioon 2 a artiklan 1 kohdassa olevat perusteet, mainitut raja-arvot olisi hyväksyttävä, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 986/68 2 a artiklan 3 kohdan ensimmäinen alakohta seuraavasti: "3 Rasvattomalle maitojauheelle myönnettävän tuen määrä vahvistetaan 50 ja 80 ecun välille 100 kilogrammaa kohti." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan maidon markkinointivuodesta 1989/1990. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 27 päivänä huhtikuuta 1989. Neuvoston puolesta Puheenjohtaja J. BARRIONUEVO PEÑA (1) EYVL N:o L 148, 28.6.1968, s. 13 (2) EYVL N:o L 84, 29.3.1989, s. 1 (3) EYVL N:o C 82, 3.4.1989, s. 40 (4) EYVL N:o L 169, 18.7.1968, s. 4 (5) EYVL N:o L 56, 26.2.1987, s. 2
Neuvoston asetus (ETY) N:o 1230/89 annettu 3 päivänä toukokuuta 1989 öljysiementen interventioedellytyksistä markkinointivuoden kahden viimeisen kuukauden aikana sekä interventioelinten ostamien siementen myyntiperiaatteista annetun asetuksen N:o 724/67/ETY muuttamisesta



Virallinen lehti nro L 128 , 11/05/1989 s. 0023 - 0023

Suomenk. erityispainos Alue 3 Nide 29 s. 0057

Ruotsink. erityispainos Alue 3 Nide 29 s. 0057



NEUVOSTON ASETUS (ETY) N:o 1230/89 annettu 3 päivänä toukokuuta 1989 öljysiementen interventioedellytyksistä markkinointivuoden kahden viimeisen kuukauden aikana sekä interventioelinten ostamien siementen myyntiperiaatteista annetun asetuksen N:o 724/67/ETY muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 1225/89(2), ja erityisesti sen 26 artiklan 2 kohdan, ottaa huomioon komission ehdotuksen(3), sekä katsoo, että asetuksen N:o 724/67/ETY(4) tavoitteena on erityisesti sen estäminen, että interventioelimet ottavat haltuunsa uuteen markkinointivuoteen kuuluvia korjattuja öljysiemeniä suotuisemmilla hinnoilla, joita sovelletaan edellisen markkinointivuoden viimeisten kuukausien aikana tietyillä yhteisön alueilla, joilla sadonkorjuu voi alkaa ennen markkinointivuoden alkua; kokemus on osoittanut, että on riittävää rajoittaa kyseinen ajanjakso markkinointivuoden viimeiseen kuukauteen; nykyisessä oikeudellisessa sääntelyssä säädetään kuukausittaisten korotusten soveltamisesta markkinointivuoden viimeistä edellisen kuukauden loppuun saakka; asetuksen N:o 724/67/ETY 1 artiklan ehdot ovat nykyisessä muodossaan ristiriidassa edellä tarkoitettujen säännösten kanssa ja niitä on näin ollen muutettava, ja olisi myös otettava käyttöön tässä yhteydessä asetuksen N:o 136/66/ETY 26 artiklassa käytetty interventio-ostohinnan käsite, ON ANTANUT TÄMÄN ASETUKSEN: 1 artikla Korvataan asetuksen N:o 724/67/ETY 1 artikla seuraavasti: "1 artikla Interventioelinten markkinointivuoden viimeisen kuukauden aikana toimitetuista rapsin-, rypsin- ja auringonkukansiemenistä maksama hinta on samansuuruinen kuin kuluvan markkinointivuoden alussa voimassa ollut interventio-ostohinta." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan: - rapsin- ja rypsinsiemeniin 1 päivästä heinäkuuta 1989, - auringonkukansiemeniin 1 päivästä elokuuta 1989. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä toukokuuta 1989. Neuvoston puolesta Puheenjohtaja P. SOLBES (1) EYVL N:o 172, 30.9.1966, s. 3025/66 (2) EYVL N:o L 128, 11.5.1989, s. 15 (3) EYVL N:o C 82, 3.4.1989, s. 29 (4) EYVL N:o 252, 19.10.1967, s. 10
KOMISSION ASETUS (ETY) N:o 2730/89, annettu 8 päivänä syyskuuta 1989, asetuksen (ETY) N:o 2729/81 muuttamisesta vyöhykkeelle E ja Kanadaan vietyjä juustoja koskevien, tuen ennakkovahvistuksen sisältävien vientitodistusten voimassaoloajan osalta



Virallinen lehti nro L 263 , 09/09/1989 s. 0012 - 0012

Suomenk. erityispainos Alue 3 Nide 30 s. 0124

Ruotsink. erityispainos Alue 3 Nide 30 s. 0124



KOMISSION ASETUS (ETY) N:o 2730/89, annettu 8 päivänä syyskuuta 1989, asetuksen (ETY) N:o 2729/81 muuttamisesta vyöhykkeelle E ja Kanadaan vietyjä juustoja koskevien, tuen ennakkovahvistuksen sisältävien vientitodistusten voimassaoloajan osalta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 763/89(2), ja erityisesti sen 13 artiklan 3 kohdan, sekä katsoo, että maito- ja maitotuotealan tuonti- ja vientitodistusten järjestelmän ja tukien ennakkovahvistusjärjestelmän soveltamista koskevista yksityiskohtaisista erityissäännöistä 14 päivänä syyskuuta 1981 annetussa komission asetuksen (ETY) N:o 2729/81(3), sellaisena kuin se on viimeksi muutettuna asetuksella (ETY) N:o 1651/89(4), 9 artiklassa säädetään, että tuen ennakkovahvistuksen sisältävä vientitodistus on voimassa sen antamispäivästä mainitun asetuksen liitteessä II vahvistetun määräajan loppuun; kyseisessä liitteessä mainittu, vyöhykkeelle E ja Kanadaan vietävää juustoa ja juustoainetta koskeva määräaika on 30 päivää; tämä määräaika on osoittautunut riittämättömäksi, jos toimitukset jaksottuvat usean kuukauden ajalle; tämän vuoksi olisi säädettävä pidemmästä voimassaoloajasta, joka vastaisi paremmin totuttuja kauppatapoja, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2729/81 liitteessä II olevassa a) kohdassa sanat "30 päivää" sanoilla "todistuksen antamiskuukautta seuraavan neljännen kuukauden loppuun". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan todistuksiin, joiden hakemus on jätetty aikaisintaan tämän asetuksen voimaantulopäivänä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 8 päivänä syyskuuta 1989. Komission puolesta Ray MAC SHARRY Komission jäsen (1) EYVL N:o L 148, 28.6.1968, s. 13 (2) EYVL N:o L 84, 29.3.1989, s. 1 (3) EYVL N:o L 272, 26.9.1981, s. 19 (4) EYVL N:o L 162, 13.6.1989, s. 39
Komission asetus (ETY) N:o 3594/89, annettu 30 päivänä marraskuuta 1989, kirsikoiden ja mansikoiden laatuvaatimuksista annetun asetuksen (ETY) N:o 899/87 muuttamisesta mansikoiden kokoluokituksen osalta



Virallinen lehti nro L 350 , 01/12/1989 s. 0061 - 0061

Suomenk. erityispainos Alue 3 Nide 30 s. 0211

Ruotsink. erityispainos Alue 3 Nide 30 s. 0211



KOMISSION ASETUS (ETY) N:o 3594/89, annettu 30 päivänä marraskuuta 1989, kirsikoiden ja mansikoiden laatuvaatimuksista annetun asetuksen (ETY) N:o 899/87 muuttamisesta mansikoiden kokoluokituksen osalta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 1119/89(2), ja erityisesti sen 2 artiklan 3 kohdan, sekä katsoo, että komission asetuksen (ETY) N:o 899/87(3) liitteessä II vahvistetaan mansikoiden laatuvaatimukset, kyseisissä vaatimuksissa määrätään velvollisuudesta noudattaa vähimmäiskokoa, joka vahvistetaan tuotteen laatuluokan perusteella; tuotantotekniikan kehityksen vuoksi luokkiin I ja II luokitelluille mansikoille määrätty vähimmäiskoko ei enää vastaa tuotannon ja kaupan pitämisen vaatimuksia; tämän vuoksi kokovaatimuksia olisi mukautettava ja otettava huomioon tiettyjen lajikkeiden ominaisuudet, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 899/87 liitettä II seuraavasti: 1 Korvataan kohdan III "Kokolajittelua koskevat määräykset" ensimmäisen alakohdan toinen luetelmakohta seuraavasti: - "I ja II luokka (paitsi Primella-lajike): 22 mm, Primella-lajike: 18 mm". 2 Korvataan kohdan VI "Merkitsemistä koskevat määräykset" B alakohdan "Tuote" toinen luetelmakohta seuraavasti: - "lajikkeen nimi (vapaaehtoinen, paitsi Primella-lajikkeen osalta, jonka nimen maininta on pakollinen)" 2 artikla Tämä asetus tulee voimaan 1 päivänä helmikuuta 1990. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä marraskuuta 1989. Komission puolesta Ray MAC SHARRY Komission jäsen (1) EYVL N:o L 118, 20.5.1972, s. 1 (2) EYVL N:o L 118, 29.4.1989, s. 12 (3) EYVL N:o L 88, 31.3.1987, s. 17
Neuvoston asetus (ETY) N:o 3847/89, annettu 18 päivänä joulukuuta 1989, asetuksen (ETY) N:o 1471/88 muuttamisesta muuksi kuin ihmisravinnoksi tarkoitettujen Kiinan kansantasavallasta peräisin olevien makeiden bataattien vuoden 1990 tuonnin osalta



Virallinen lehti nro L 374 , 22/12/1989 s. 0005 - 0005

Suomenk. erityispainos Alue 3 Nide 30 s. 0259

Ruotsink. erityispainos Alue 3 Nide 30 s. 0259



NEUVOSTON ASETUS (ETY) N:o 3847/89, annettu 18 päivänä joulukuuta 1989, asetuksen (ETY) N:o 1471/88 muuttamisesta muuksi kuin ihmisravinnoksi tarkoitettujen Kiinan kansantasavallasta peräisin olevien makeiden bataattien vuoden 1990 tuonnin osalta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, sekä katsoo, että tiettyihin käyttötarkoituksiin tarkoitettujen makeiden bataattien ja maniokkitärkkelyksen tuonnissa sovellettavasta järjestelmästä 16 päivänä toukokuuta 1988 annetussa neuvoston asetuksessa (ETY) N:o 1471/88(1) avattiin vuotuinen tulliton tariffikiintiö muuksi kuin ihmisravinnoksi tarkoitettujen, CN-koodiin 0714 20 90 kuuluvien ja Kiinan kansantasavallasta peräisin olevien makeiden bataattien yhteisöön tuontia varten; vuonna 1990 olisi säilytettävä tämän järjestelmän mukaisesti tuodut määrät vuonna 1989 voimassa olleella tasolla, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1471/88 2 artiklan toinen alakohta seuraavasti: "Vuonna 1990 tämä kiintiö on 600 000 tonnia." 2 artikla Tämä asetus tulee voimaan 1 päivänä tammikuuta 1990. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä joulukuuta 1989. Neuvoston puolesta Puheenjohtaja R. DUMAS (1) EYVL N:o L 134, 31.5.1988, s. 1